ఆది శ్రీనివాస్

ఆది శ్రీనివాస్ తెలంగాణ రాష్ట్రానికి చెందిన రాజకీయ నాయకుడు.  ఆయనను 2023లో జరిగిన శాసనసభ ఎన్నికల్లో వేములవాడ శాసనసభ నియోజకవర్గం నుండి కాంగ్రెస్ ఎమ్మెల్యేగా గెలిచాడు.
రాజకీయ జీవితం
ఆది శ్రీనివాస్ 1985లో నిజామాబాద్ ఐటీఐ విద్యార్థి సంఘం కార్యదర్శి పని చేసి ఆ తరువాత కాంగ్రెస్ పార్టీలో చేరి 1987 నుండి 1995 వరకు కాంగ్రెస్ పార్టీలో వివిధ హోదాల్లో పని చేసి,  1995లో జడ్పీటీసీగా, 1997లో ఏపీసీసీ సభ్యునిగా, 1997 నుండి 2000 వరకు కరీంనగర్ జడ్పీ కాంగ్రెస్ ఫ్లోర్ లీడర్‌గా పని చేశాడు. 

ఆది శ్రీనివాస్ 2001 నుంచి చందుర్తి ఎంపీపీగా ఎన్నికయ్యాడు. ఆయన 2009లో జరిగిన ఆంధ్రప్రదేశ్ శాసనసభ ఎన్నికల్లో 1,821 ఓట్ల స్వల్ప తేడాతో, 2010లో జరిగిన ఉప ఎన్నికల్లో కాంగ్రెస్ అభ్యర్థిగా పోటీ చేసి ఓడిపోయాడు. తెలంగాణ ప్రత్యేక రాష్ట్రం ఏర్పడిన తర్వాత ఆయన 2014 ఎన్నికల్లో కాంగ్రెస్‌ టికెట్‌ ఇవ్వకపోవడంతో చివరిక్షణంలో బీజేపీ అభ్యర్థిగా పోటీ చేసి 5,286 ఓట్ల తేడాతో, 2018 ఎన్నికల్లో కాంగ్రెస్ అభ్యర్థిగా ఓడిపోయాడు. 

ఆది శ్రీనివాస్ ఆ తరువాత రాజన్న సిరిసిల్ల జిల్లా డీసీసీ అధ్యక్షునిగా కొనసాగుతూ,  2023లో జరిగిన అసెంబ్లీ ఎన్నికల్లో వేములవాడ శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప బీఆర్ఎస్ అభ్యర్థి చల్మెడ లక్ష్మీనరసింహారావుపై 14581 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికై, 2023 డిసెంబర్ 9న శాసనసభ్యుడిగా ప్రమాణస్వీకారం చేశాడు. ఆది శ్రీనివాస్ ను 2023 డిసెంబర్ 15న ప్ర‌భుత్వ విప్‌గా ప్ర‌భుత్వం నియ‌మించింది.

మూలాలు

వర్గం:భారత జాతీయ కాంగ్రెస్ నాయకులు
వర్గం:తెలంగాణ శాసన సభ్యులు (2023)